Arnold Kerem

Arnold Aleksander Kerem (27. oktoober (vkj)/ 8. november 1893 Karula vald, Võrumaa – 4. jaanuar 1942 Kirovi oblast) oli eesti vaimulik.

Ta lõpetas Tartu Aleksandri Gümnaasiumi. Ta õppis aastatel 1914–1918 ja 1920–1923 Tartu Ülikooli usuteaduskonnas (lõpetas 1923) ning aastatel 1926–1927 filosoofiateaduskonnas. Akadeemiliselt oli ta Eesti Üliõpilaste Seltsi liige.

1918–1919 võttis ta 7. Jalaväerügemendi koosseisus osa Vabadussõjast. 

Oli 1920–1921 Berliini saatkonna sekretär. Seejärel töötas ta Tallinna Teataja vastutava toimetaja ja 1922–1925 Postimehe toimetuse sekretärina. Prooviaastal oli ta Tartu Maarja ja Ülikooli koguduses. Ordineeriti õpetajaks 12. oktoobril 1924.

Ta oli 1924–1925 Ülikooli koguduse abiõpetaja. 1925–1940 oli ta Palamuse Püha Bartholomeuse koguduse õpetaja. 31. oktoobril 1935 avaldas Palamuse kihelkonna kodanike koosolek üksmeelselt talle umbusaldust, paludes ta koguduse sisemise rahu mõttes paigutada ümber mõne teise koguduse peale.Nõutakse õp. Keremi lahkumist. Uus Sõna nr 256, 2. november 1935. Lk 3 1940–1941 oli ta Tartu Jaani koguduse õpetaja. 

Arreteeriti NKVD poolt 4. juunil 1941 ja viidi Vene NFSVsse, kus ta Kirovi oblastis suri jaanuaris 1942.Konrad Veem Eesti Vaba Rahvakirik Dokumentatsioon ja leksikon EVR Stockholm 1988

Arnold Kerem oli Kaitseliidu Tartu maleva liige.

Isiklikku
Tema vend minister oli August Kerem. Tema väimees Ago Aunver oli arst (praost Jakob Aunveri poeg).

Viited

Välislingid
Album Academicum Universitatis Tartuensis 1918-1944
Eesti kommunismiohvrid 1940–1991

Kategooria:Palamuse Püha Bartholomeuse koguduse vaimulikud
Kategooria:Eesti diplomaadid
Kategooria:7. Jalaväerügemendi koosseis
Kategooria:Kaitseliidu Tartu maleva liikmed
Kategooria:II Riigivolikogu vastaskandidaadid
Kategooria:Tartu Ülikooli usuteaduskonna vilistlased
Kategooria:Eesti Üliõpilaste Seltsi liikmed
Kategooria:Vabadussõja veteranid
Kategooria:Kotkajuhid
Kategooria:Eesti represseeritud isikud
Kategooria:Sündinud 1893
Kategooria:Surnud 1942